Suchý vrch (Strážovské vrchy)

Suchý vrch (Strážovské vrchy – Trenčianske Teplice. Turistická mapa. 1 : 50 000. Harmanec: VKÚ, a. s., 2001.) je vrch Strážovských vrchov. Leží nad obcou Liešťany, približne  severovýchodne od Bánoviec nad Bebravou. 

 Poloha 
Nachádza sa v centrálnej časti pohoria, v geomorfologickom podcelku Nitrické vrchy a časti Suchý. Vrchol leží v Trenčianskom kraji, na pomedzí okresov Bánovce nad Bebravou a Prievidza a zasahuje na katastrálne územia obcí Kšinná, Liešťany a Rudnianska Lehota. Je najvyšším vrchom Nitrických vrchov a je súčasťou mohutného hrebeňa, vystupujúceho medzi Rudnianskou a Kšinianskou kotlinou a Bánovskou pahorkatinou.

 Opis 
Suchý vrch leží v severnej, najvyššej časti hlavného hrebeňa Nitrických vrchov a jeho mohutnosť zvýrazňujú susedné, nízko položené kotliny. Hrebeň vedie od Demovca a pokračuje na Rokoš a Jankov vŕšok. Severným smerom leží Okrúhly vrch (), západným Cvingel (), južným Čierny vrch () a Rokoš () a východným Lomnický vrch (). Východnú časť hrebeňa odvodňujú prítoky Nitrice, západnú riečka Radiša, smerujúca do Bebravy. Najbližšími obcami sú Liešťany a Nevidzany na východe a Závada pod Čiernym vrchom na západe.

 Geologická stavba 
Geologicky tvorí oblasť budovanú hercýnskym kryštalinikom tatrika, prevažne karbónskeho veku. Tvoria ho hlavne granitoidné horniny (leukokratné granity a apliticko-pegmatitové granity, syntektické granitoidy).Maheľ, M. (ed.), Kahan, Š., Gross, P., Vaškovský, I. a Salaj, J., 1981: Geologická mapa Strážovských vrchov 1:50 000. GÚDŠ, Bratislava.

 Výhľady 
Suchý vrch s riedkym porastom vo vrcholovej časti umožňuje obmedzený výhľad na široké okolie. Viditeľné sú okolité vrchy pohoria a časť Hornonitrianskej kotliny a Bánovskej pahorkatiny. Pri vhodných podmienkach je možné pozorovať južnú časť Malej Fatry, Kremnické vrchy, Vtáčnik či Biele Karpaty.

 Prístup 
 po  značke po hlavnom hrebeni:
 z juhu z Rokoša cez Kšiniansku poľanu
 zo severu zo sedla pod Capárkou 
 po  značke z obce Liešťany 
 po  značke cez Kšiniansku poľanu:
 z obce Rudnianska Lehota 
 z obce Kšinná

 Referencie 

 Pozri aj 
 Suchý – geomorfologická časť
 Nitrické vrchy – geomorfologický podcelok
 Zoznam vrcholov v Strážovských vrchoch

 Externé odkazy 
 Poloha na turistickej mape

Kategória:Vrchy v Strážovských vrchoch
Kategória:Tisícovky na Slovensku
Kategória:Vrchy v okrese Bánovce nad Bebravou
Kategória:Vrchy v okrese Prievidza
Kategória:Liešťany
Kategória:Kšinná
Kategória:Rudnianska Lehota
Kategória:Turistická značkovaná trasa číslo 0708